Aleksei Nawalni - Wikipedia
Nawalni in 2013
Aleksei Anatoljewitsj Nawalni
04 Junie 1976 (1976-06-04) (42 jaar oud)
Regsgeleerde, aktivis, politikus
Aleksei Anatoljewitsj Nawalni (Russies: Алексе́й Анато́льевич Нава́льный; geb. 4 Junie 1976) is ’n Russiese regsgeleerde, politikus en finansiële aktivis. Hy het sedert 2009 in Rusland bekend geraak as ’n vegter teen korrupsie en ’n kritikus van president Wladimir Poetin.
Hy het al groot demonstrasies gehou om demokrasie te bevorder en val dikwels politieke korrupsie asook Poetin se politieke bondgenote aan. In 2012 het die The Wall Street Journal hom beskryf as "die man vir wie Poetin die meeste vrees".
Nawalni in 2007.
Nawalni beskryf homself as ’n nasionalistiese demokraat. Hy is lid van die Russiese Opposisiekoördinasieraad en leier van die Progressiewe Party (Партия прогресса), voorheen die Volksalliansie. In September 2013 was hy ’n kandidaat in die burgemeestersverkiesing vir Moskou en is hy gesteun deur die Republikeinse Party van Rusland – Volksvryheidsparty (RPR-PARNAS). Hy het die tweede meeste stemme gekry (27%), maar verloor teen die waarnemenede burgemeester, Sergei Sobjanin, ’n Poetin-aanstelling.
Nawalny het ’n blog, wat sy belangrikste forum is om met sy aanhangers te kommunikeer. Hy gebruik die blog om Poetin en sy bondgenote aan te val, politieke optogte te reël, dokumente op te laai om te wys Poetin en sy bondgenote maak hulle skuldig aan onbehoorlike gedrag, en meer onlangs vir sy presidentsverkiesingsveldtog.
Aanklagte[wysig | wysig bron]
Nawalni en sy vrou, Jouelija, ná sy vrylating in 2013.
Nawalni is al verskeie kere deur die Russiese owerhede in hegtenis geneem – waarvan die ernstigste geval in 2012 was toe die federale owerhede hom aangekla het van geldverduistering en bedrog. Hy het skuld op al die aanklagte ontken. In Julie 2013 is hy skuldig bevind aan geldverduistering en is hy tot vyf jaar gevangenisstraf gevonnis. Rusland se menseregtesentrum, Memorial, het Nawalni as ’n politieke gevangene beskou. Verlof tot appèl is egter die dag ná sy vonnis toegestaan en hy is vrygelaat. Die vonnis is in Oktober 2013 opgeskort.
In Februarie 2014 is Nawalni weer aangekla van geldverduistering, dié keer saam met sy broer Oleg Nawalni. Hy is in huisarres geplaas en verbied om met enigiemand behalwe sy familie te kommunikeer. Albei broers het skuld ontken. Aleksei het in Desember 2014 nog ’n opgeskorte vonnis van 3,5 jaar gekry en Oleg is gevangenisstraf van 3,5 jaar opgelê.
In die Weste word die aanklagte beskou as polities gemotiveerd en ’n taktiek van Poetin om die opposisie in Rusland stil te maak. Volgens ’n verklaring van Nawalni probeer die regering nie net sy teenstanders gevangenisstraf oplê nie, maar "nou vernietig en martel hulle ook die gesinne van dié wat hulle teenstaan".
↑ Carl Schreck (9 Maart 2010). "Russia's Erin Brockovich: Taking On Corporate Greed". Time. Geargiveer vanaf die oorspronklike op 14 Februarie 2011. Besoek op 9 Februarie 2011.
↑ Matthew Kaminski (3 Maart 2012). "The Man Vladimir Putin Fears Most (the weekend interview)". The Wall Street Journal. Besoek op 31 Julie 2012.
↑ "Russian blogger Alexei Navalny in spotlight after arrest". Washington Post.
↑ "Russian opposition leader Navalny faces third inquiry". BBC News. 24 Desember 2012. Geargiveer vanaf die oorspronklike op 17 April 2013. , BBC, 24 Desember 2012. URL besoek op 25 Desember 2012.
↑ Brumfield, Ben; Phil Black (18 Julie 2013). "Report: Stark Putin critic Navalny hit with criminal conviction". CNN. Besoek op 18 Julie 2013.
↑ David M. Herszenhorn (18 Julie 2013) "Russian Court Convicts Opposition Leader". New York Times
↑ “Радио ЭХО Москвы :: Новости / Правозащитный центр Мемориал признал Алексея Навального политическим заключенным”. Echo.msk.ru. URL besoek op 19 Julie 2013.
↑ Andrew E. Kramer (16 Oktober 2013) Navalny Is Spared Prison Term in Russia. New York Times.
↑ 9,0 9,1 Vasilyeva, Nataliya (30 Desember 2014). "Conviction of Putin foe sets off protest in Moscow". Associated Press. Besoek op 31 Desember 2014.
↑ Alexander, Harriet (30 Desember 2014). "Alexei Navalny breaks his house arrest to attend protest against his sentence". The Telegraph. Besoek op 30 Desember 2014.
↑ Вендик, Юри (30 Desember 2014). "ru:Олег Навальный приговорён к 3,5 годам по делу "Ив Роше"" (in Russian). BBC Russian. Besoek op 30 Desember 2014. AS1-onderhoud: Onbekende taal (link)
(ru) Nawalni se webtuiste
(en) Nawalni se blog in Engels
(ru) Nawalni se biografie
(ru) Biografie in foto's
Wikimedia Commons het meer media in die kategorie Aleksei Nawalni.
Ontsluit van "https://af.wikipedia.org/w/index.php?title=Aleksei_Nawalni&oldid=1916845"
Die bladsy is laas op 12 Februarie 2019 om 13:50 bygewerk.